развлекателни шеги за Шампанско
Един кораб корабокруширал и в крайна сметка останали живи само трима - един американец, един французин и един българин, които се спасили на необитаем остров. Те се върнали при останките, откъдето успели да извлекат единствено една каса шампанско и една каса първокачествено отлежало вино от резервите, които корабът доставял. Най-лесният начин за прехрана, на първо място, бил риболовът.Така те започнали да ловят риба и ето, че хванали златната рибка, която разбира се, им се примолила да я пуснат като обещала в замяна да изпълни по едно желание на тримата.
 Първи бил американецът. Той си пожелал:
 - Искам да имам къща в Холивуд, луксозна лимузина, завидно финансово положение и всичко в живота ми да е ОК.
 Хоп, и изчезнал.
 Втори бил французинът. Той си пожелал:
 - Искам да имам вила на Ривиерата, луксозна кола, искам около мен да има много хубави жени, които да мога да ухажвам...
 Хоп, и изчезнал.
 Дошъл ред на българина. Той доста се позамислил какво да си пожелае и накрая казал:
 - А бе, я ги върни ония двамата да си допием, па после ще видим.